b'\n_START_ARTICLE_\nAskeladden og de gode hjelperne\n_START_SECTION_\nHandling\n_START_PARAGRAPH_\nKongen lyser ut kongsdatteren og halve kongeriket til den som lager et skip som kan fly og g\xc3\xa5 p\xc3\xa5 bakken. Per og P\xc3\xa5l fors\xc3\xb8ker seg f\xc3\xb8rst, og p\xc3\xa5 veien m\xc3\xb8ter de en mann som sp\xc3\xb8r hva de er p\xc3\xa5 vei for \xc3\xa5 gj\xc3\xb8re og hva de har i sekkene sine. De lyver, og det de hugger blir bare til trau og i sekken finner de m\xc3\xb8kk. N\xc3\xa5r Askeladden pr\xc3\xb8ver seg, m\xc3\xb8ter han den samme mannen og f\xc3\xa5r hjelp av ham n\xc3\xa5r han forteller hva slags \xc3\xa6rend han er ute i. Mannen bygger skipet mens Askeladden sover, og n\xc3\xa5r han er ferdig f\xc3\xa5r han beskjed om \xc3\xa5 ta med seg alle han m\xc3\xb8ter p\xc3\xa5 sin reise med skipet.  Og Askeladden f\xc3\xa5r med seg sju forskjellige skapninger, som alle besitter overnaturlige evner, men som i utgangspunktet ikke virker s\xc3\xa5 nyttige. En av dem blir aldri mett, og en annen er konstant \xc3\xb8lt\xc3\xb8rst. _NEWLINE_Vel fremme p\xc3\xa5 kongsg\xc3\xa5rden liker ikke kongen synet av Askeladden og gir ham ytterligere sju pr\xc3\xb8ver. Askeladden ber om \xc3\xa5 f\xc3\xa5 ta med seg en hjelper til hver og en av oppgavene, og ved \xc3\xa5 velge rett hjelper til hver pr\xc3\xb8ve, greier han \xc3\xa5 l\xc3\xb8se dem. Dermed f\xc3\xa5r Askeladden kongsdattera og kongeriket med.\n_START_SECTION_\nAnalyse\n_START_PARAGRAPH_\nHjelpere er en av hovedtrekkene i oppbygningen av et eventyr, og disse hjelperne tilh\xc3\xb8rer ofte de svake i samfunnet.'